Am Zischtig hemmer denn chöne üsen Wetter-Duro go abhole *freu* Aber zerscht mol en Tag lang alles Material kontrolliere. Jede chlinschti Quatsch isch notiert und mues vorhande sii. Zum Bischpil: zwei rote und zwei blaue Schreiber. Und bi allem hets en Priis. Zum  Bischpil en zweiteilige 3m-Stab für 6000 Fr. Niemert weiss wieso de so tüür isch, aber irgendwo müend jo die Stüüre ane   Am Nomi e neui Kategorie vo Froge kenneglernt: "Wie lang wönd Sie Pause Rekrut Müggler?" - "Jo so e Halbstund wär kein Seich." - "Guet, e Halbstund Pause."   Denn hends es no vom zweite  Teil vo de RS gha, wo denn in Bière isch. En Waffeplatz wo füfmol so gross isch wie Frauefeld und ein riiise Dreck und Matsch und Schlamm isch. Und immer huere chalt und nass. Und es het ein einzige grüene Hügel ufem Gländ, und döte sind dWettersoldate druf   Und i üsem Duro ine hets no e Standheizig *SIIIIEG*   Und Stüehl hets denks au, i stoh doch nöd   Und es het uf dene Computer natürlich au Spiili - "aber das hani Ihne NIE gseit!" - "Verstande!"   Ufem erschte Ahänger hemmer en Mohrechopf miteme Radar drin und ufeme wiitere Ahänger hemmer Druckfläsche, hochsicher: 10 Stuck mit  Wasserstoff under 200bar.   Verschiebe zFuess gits nüm, will mir hend jo jetzt zwei Durofahrer im Zug. Drum rasch mitem Duro go wiiters Material hole - die Strecki womer vorher sibe Wuche viermol am Tag hend müese laufe   Und denn chunt en Moment woni nie chan vergesse *löl*: De erschte Ballon hemmer gstartet   Und noch drümol das ganze no uf Ziit und die Gruppe wo gwünnt chunt es Bier über. SIIIEG! Aber: Sie müend mich währendem Usgang finde. Aha